Koninklike familie woedend oor nuwe dokumentêr oor prins William en Harry | Huisgenoot
Die dokkie in twee dele, The Princes and the Press, kyk na die gespanne verhouding tussen William en sy broer, Harry, en die media in onlangse jare.
Die eerste deel, wat Maandagaand uitgesaai is, sluit bewerings in van "mededingendheid" wat tussen die koninklike huishoudings ontstaan het, in die besonder die Cambridge- en Sussex-kampe, met gerugte dat stories teen mekaar in die media uitgelek is.
Die joernalis Omid Scobie, medeskrywer van die omstrede biografie oor die Sussexe, Finding Freedom, sê negatiewe stories is oor Meghan uitgelek terwyl sy 'n koninklike was. "Daar was mense wat gevoel het Meghan moet op haar plek gesit word," sê Scobie.